அந்த வகையில் இந்திய அரசாங்கத்தின் நிதியுதவியுடன் அமைக்கப்படவுள்ளதாக கூறப்படுகின்ற 25 ஆயிரம் வீடமைப்புத் திட்டத்தை தோட்ட உட்கட்டமைப்பு அமைச்சர் பி. திகாம்பரம் மலையகத்தில் துரிதமாக நடைமுறைக்கு கொண்டுவர நடவடிக்கை எடுக்க வேண்டும். இதன் மூலம் மலையகம் தனி வீட்டு திட்டத்தில் புதிய மைல்கல்லை எட்டக்கூடிய நிலை உருவாகும். இதற்கு காணிகளை ஒதுக்கி கொடுக்கும் கம்பனி நிர்வாகங்கள் உட்பட அனைத்து தரப்பினரது துரித ஒத்துழைப்பும் அவசியமாகும்.